[{"text_idx": "#000002", "text": "Bildo: la Janomamoj celebras forigon de la bredistoj el siaj teroj."}, {"text_idx": "#000003", "text": "La venko de Lula en la lasta prezidenta baloto estas decidiga momento por la indig\u0302enaj popoloj kaj iliaj teroj. Ni esperas, ke g\u0302i ebligos la absolute necesan s\u0302ang\u0302on rilate al la ruiniga kaj kriminala sturmo, kiu okazis dum la kvar lastaj jaroj. Tio estas demando de vivo au\u0306 morto por la indig\u0302enaj popoloj de la lando kaj por la nekontaktitaj triboj de Amazonio. Tio povus fari la diferencon inter pluvivado kaj plena detruado."}, {"text_idx": "#000004", "text": "Dum tiuj kvar lastaj jaroj, la indig\u0302enaj popoloj de Brazilo suferis pro la plej kontrau\u0306-indig\u0302ena registaro de post la milita diktaturo. Lula promesis politikan s\u0302ang\u0302on. Ili engag\u0302ig\u0302is respektigi la rajtojn de la indig\u0302enoj pri limigo kaj protektado de la indig\u0302enaj teritorioj, kaj meti finon al la milito kontrau\u0306 la indig\u0302enaj popoloj kondukita de la registaro Bolsonaro. Li promesis adopti konkretajn arang\u0302ojn por lukti kontrau\u0306 la senprecedenca nivelo de senarbarigo, la kreskanta nombro de murdo de indig\u0302enoj, kiu kreskegis pro la rasismaj kaj genocidaj politikoj de la registaro Bolsonaro \u2013 celantaj malfermi la indig\u0302enajn teritoriojn al agroindustrio, forsto kaj minoj."}, {"text_idx": "#000005", "text": "Liaj engag\u0302ig\u0302oj estas bonvenaj, sed ni ne atendas rapidan s\u0302ang\u0302on. Lia skipo devos deplojadi politikan volon kaj konsiderindajn resursojn por ripari la profundajn damag\u0302ojn efektivigitajn kontrau\u0306 la institutoj, kiuj estis taskitaj protekti la indig\u0302enajn teritoriojn kontrau\u0306 la invadantoj. Multaj politikistoj estis nomumitaj c\u0302e s\u0302lositaj postenoj en la Kongreso, kio signifas ke Lula kaj lia skipo frontos senkompatan opozicion kontrau\u0306 la provoj respektigi la Konstitucion kaj protekti la indig\u0302enajn teritoriojn por ekskluziva uzado de la indig\u0302enaj popoloj. La politikaj fortoj kaj la mondaj merkatoj, kiuj nutradas la genocidon de la indig\u0302enaj popoloj de Brazilo ne malaperos."}, {"text_idx": "#000006", "text": "La indig\u0302enaj popoloj, iliaj amikoj, inter kiuj \"Survival\", kaj iliaj defendantoj en la tuta mondo, pridemandos la registaron de Lula. Ni faros nian eblon, ke li respektu la nacian kaj internacian juron, ke li bloku la grandajn projektojn de infrastrukturoj, kiuj havas efikon sur la teroj de la indig\u0302enaj popoloj, tiel ke tiuj c\u0302i povas pluvivi, prosperi kaj esti respektataj kiel moderna socio."}, {"text_idx": "#000007", "text": "La demandoj estas aparte gravaj por la nekontaktitaj triboj \u2013 plej vundeblaj popoloj de la planedo."}, {"text_idx": "#000008", "text": "Inter senprecedenta nombro de indig\u0302enaj kandidatoj, kiuj prezentig\u0302as al postenoj c\u0302e la Kongreso, Sonia Guajajara kaj Ce\u0301lia Xakriaba estis elektitaj. Ili konsistigos gravan forton por meti la indig\u0302enajn proprietajn rajtojn centre de la politika debato en Brazilo."}, {"text_idx": "#000009", "text": "Kaj la indig\u0302enaj popoloj unuafronte plu rezistos lau\u0306 sia propra maniero por garantii sanan estontecon al siaj familioj kaj komunumoj, kiel ili faras de post kiam la Eu\u0306ropanoj invadis kaj koloniis Amerikojn 500 jarojn antau\u0306en."}, {"text_idx": "#000010", "text": "Brazilo: timo de \u00ab lavango de akuzoj pri frau\u0306do \u00bb post la prezidenta baloto"}, {"text_idx": "#000011", "text": "Protektado de la medio: en Brazilo, la voc\u0302oj de la indig\u0302enaj popoloj trovis eh\u0302on c\u0302e la eks-prezidento Lula"}, {"text_idx": "#000012", "text": "Brazilo: Jair Bolsonaro estas akuzata pri pluraj krimoj dum la pandemio de Kovim-19"}, {"text_idx": "#000013", "text": "Brazilo : kontrau\u0306 Bolsonaro, la indig\u0302enaj triboj kolektig\u0302as dum semajno de \u00ab lukto por la vivo \u00bb"}, {"text_idx": "#000014", "text": "Brazilo: la senarbarigo atingas rekordojn"}, {"text_idx": "#000015", "text": "Brazilo: Bolsonaro intensigas la politikojn kontrau\u0306 la indig\u0302enaj popoloj"}, {"text_idx": "#000016", "text": "La prezidento Bolsonaro \u00abdeklaras la militon\u00bb al la indig\u0302enaj popoloj de Brazilo"}, {"text_idx": "#000017", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000019", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}]